OpenLLM-France/wikimedia huggingface dataset:
# Brunsville

Brunsville és una població dels Estats Units a l'estat d'Iowa. Segons el cens del 2000 tenia 146 habitants.

## Demografia

Segons el cens del 2000, Brunsville tenia 146 habitants, 59 habitatges, i 41 famílies. La densitat de població era de 234,9 habitants per km².
Dels 59 habitatges en un 35,6% hi vivien nens de menys de 18 anys, en un 59,3% hi vivien parelles casades, en un 6,8% dones solteres, i en un 30,5% no eren unitats familiars. En el 25,4% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,98.
Per edats la població es repartia de la següent manera: un 27,4% tenia menys de 18 anys, un 11% entre 18 i 24, un 21,2% entre 25 i 44, un 20,5% de 45 a 60 i un 19,9% 65 anys o més.
L'edat mediana era de 40 anys. Per cada 100 dones de 18 o més anys hi havia 112 homes.
La renda mediana per habitatge era de 47.188 $ i la renda mediana per família de 47.841 $. Els homes tenien una renda mediana de 34.643 $ mentre que les dones 21.250 $. La renda per capita de la població era de 23.200 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brunsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Brunsville». American Fact Finder. Oficina del Cens dels Estats Units, 12-01-2010.
# Bristow (Iowa)

Bristow és una població dels Estats Units a l'estat d'Iowa. Segons el cens del 2000 tenia 202 habitants.

## Demografia

Segons el cens del 2000, Bristow tenia 202 habitants, 81 habitatges, i 57 famílies. La densitat de població era de 83,9 habitants per km².
Dels 81 habitatges en un 37% hi vivien nens de menys de 18 anys, en un 54,3% hi vivien parelles casades, en un 6,2% dones solteres, i en un 29,6% no eren unitats familiars. En el 25,9% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,91.
Per edats la població es repartia de la següent manera: un 26,7% tenia menys de 18 anys, un 11,4% entre 18 i 24, un 29,7% entre 25 i 44, un 18,8% de 45 a 60 i un 13,4% 65 anys o més.
L'edat mediana era de 31 anys. Per cada 100 dones de 18 o més anys hi havia 102,7 homes.
La renda mediana per habitatge era de 30.625 $ i la renda mediana per família de 34.167 $. Els homes tenien una renda mediana de 26.500 $ mentre que les dones 18.750 $. La renda per capita de la població era d'11.305 $. Entorn del 15% de les famílies i el 17,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bristow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Bristow». American Fact Finder. Oficina del Cens dels Estats Units, 12-01-2010.
# Vladímir Ieixinov

Vladímir Ieixinov (rus: Владимир Николаевич Ешинов) (Kírixi, 18 de febrer de 1949 - 29 de juliol de 2024) va ser un remer rus que va competir sota bandera de la Unió Soviètica durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on fou cinquè en la prova del dos amb timoner del programa de rem. Quatre anys més tard, als Jocs de Mont-real, guanyà la medalla d'or en la prova del quatre amb timoner. Formà equip amb Nikolai Ivanov, Mikhail Kuznetsov, Alexandr Klepikov i Alexandr Lukianov.
En el seu palmarès també destaquen quatre medalles al Campionat del Món de rem, d'or el 1974 i 1975, de plata el 1977 i de bronze el 1970. Al Campionat d'Europa de rem guanyà tres medalles, d'or al de 1973, de plata al de 1969 i de bronze al de 1971. Entre 1970 i 1977 guanyà nombrosos campionats nacionals.

## Referències

* ↑ «Ушёл из жизни олимпийский чемпион 1976 года по академической гребле Ешинов» (en rus). [Consulta: 1r agost 2024].
* ↑ «Olympedia – Vladimir Yeshinov». [Consulta: 14 juny 2022].
* ↑ «ЕШИНОВ Владимир Николаевич | Российские спортсмены и специалисты | Спортивная Россия» (en rus). [Consulta: 21 juny 2022].
# Badia del Port de la Selva

La badia del Port de la Selva és la badia del municipi del Port de la Selva (Alt Empordà), situada al nord de la península del Cap de Creus. Abarca des de la Punta de la Creu a llevant, fins a la Punta de s'Arenella a ponent, on fou bastit un far al començament del segle xx. Constitueix un refugi natural malgrat les dificultats en temps de tramuntana, ja que és oberta al nord, però està relativament abrigada per les muntanyes circumdants. A la badia hi desaigüen les rieres i torrents de la Serra de Rodes, on hi ha el monestir de Sant Pere de Rodes. Dins la badia hi ha el port del Port de la Selva.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* 1 2 «el Port de la Selva». Gran Enciclopèdia Catalana.
* ↑ «Descobrint... Port de la Selva». CapCreus OnLine.
* ↑ «El Port de la Selva». Visita Costa Brava.
* ↑ «Port del Port de la Selva». Ports de la Generalitat. Generalitat de Catalunya.
# Egidi

Egidi (llatí: Aegidius) fou un comandant romà que va servir inicialment sota l'emperador Marc Mecili Avit i després va ser nomenat mestre dels soldats de la Gàl·lia per l'emperador Majorià (457-461). L'any 457, Majorià li va encarregar de posar ordre a la Gàl·lia, on l'aristocràcia gal·loromana que s'havia mantingut fidel a Avit no havia reconegut el nou emperador.
Amb el suport dels francs, entre els quals hi havia segurament Khilderic I, rei dels francs salis, Egidi va recuperar Lugdúnum, que havia estan ocupat pels visigots. L'any 461 Ricimer va fer executar a Majorià i va proclamar Libi Sever nou emperador. Egidi no el va reconèixer i es va proclamar independent, però els burgundis van tornar a ocupar Lugdúnum i van aïllar Egidi al nord de la Gàl·lia, on va crear un regne conegut com a Regne de Soissons.
Segons Gregori de Tours els francs el van escollir el seu rei després de deposar Khilderic I. Va governar probablement fins a la seva mort ocorreguda en fosques circumstàncies al riu Loira el 464. El va succeir el comes Paulus (Paule), però Khilderic el va matar i fou restaurat com a rei. El fill d'Egidi, Siagri, cap de l'exèrcit, va mantenir el poder en una part de la Gàl·lia fins després de la caiguda de l'Imperi Romà d'Occident.

## Referències

* ↑ Halsall, Guy. Barbarian Migrations and the Roman West, 376–568 (en anglès). Cambridge Medieval Textbooks, 2007, p. 266-267. ISBN 9780511802393.
* 1 2 James, Edward «Childéric, Syagrius et la disparition du royaume de Soissons» (en francès). Revue archéologique de Picardie, 3-4, 1988, pàg. 10-11.
* ↑ Aegidius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 25
# Naira

La naira és la unitat monetària de Nigèria. El codi ISO 4217 és NGN i s'abreuja amb un símbol especial, ₦ (Unicode: U+20A6 ). Se subdivideix en 100 kobos.
El nom de la moneda prové d'una alteració del nom de l'estat, Nigèria (en anglès pronunciat [naj'dʒiria]), mentre que el de la fracció ve de la pronúncia ioruba de l'anglès copper ("coure"), material amb què eren fets els penics, l'antiga moneda fraccionària.
Aprofitant la decimalització de la moneda, el 1973 Nigèria va substituir la lliura nigeriana (N£) per la naira a raó de 2 ₦ per N£. Fou, doncs, l'últim estat a abandonar el sistema predecimal de xílings i penics.
L'octubre de 2021, l'eNaira, la versió digital de la moneda estatal, es llança oficialment a Nigèria.

## Monedes i bitllets

Emesa pel Banc Central de Nigèria (Central Bank of Nigeria), en circulen monedes de 50 kobos i 1 i 2 naires, i bitllets de 5, 10, 20, 50, 100, 200, 500 i 1.000 naires. Les antigues monedes de ½, 1, 5, 10 i 25 kobos foren retirades de la circulació el 2007.
En anglès ni la moneda ni la seva fracció no pluralitzen, de manera que tant a les monedes com als bitllets s'utilitzen les formes naira i kobo tant per al singular com per al plural. Als bitllets també surt escrit el nom de la moneda en caràcters àrabs (نايرا), alfabet amb què s'escriu tradicionalment el hausa, una de les llengües oficials de Nigèria.

## Taxes de canvi

* 1 EUR = 463,64 NGN (26 de gener del 2021)
* 1 USD = 381,96 NGN (26 de gener del 2021)

## Enllaços externs

* (anglès) Banc Central de Nigèria Arxivat 2014-07-29 a Wayback Machine.
# Abdi Nageeye

Abdi Nageeye (Mogadiscio, Somàlia, 2 de març de 1989) és un atleta somalí, nacionalitzat neerlandès, especialitzat en les proves de llarga distància. Ha participat en 2 Olimpíades, guanyant la medalla de plata en la prova de Marató dels Jocs Olímpics de Tòquio 2020. Actualment, ostenta el rècord nacional dels Països Baixos de 10Km, mitja marató i marató.

## Marques personals

| Disciplina | Marca | Seu | Data |
| 5.000 metres | 13:38.86 | Oordegem | 26 de maig de 2012 |
| 10.000 metres | 28:21.29 | Eugene | 31 de maig de 2013 |
| Marató | 2:04:56 | Rotterdam | 10 d'abril de 2022 |

## Trajectòria professional

Jocs Olímpics :
| Any | Seu | Posició | Prova |
| 2016 | Rio de Janeiro | 11a posició | Marató |
| 2020 | Tòquio | 2 | Marató |
| Campionat del Món ||||
| 2022 | Eugene | DNF | Marató |
| 2023 | Budapest | DNF | Marató |
| Campionat d'Europa ||||
| 2012 | Hèlsinki | 13a posició | 10.000m |
| 2016 | Amsterdam | 6a posició | Mitja Marató |
| 2018 | Berlín | DNF | Marató |

## Referències

* ↑ «Perfil oficial» (en anglès). World Athletics. [Consulta: 16 octubre 2023].
* ↑ «Perfil olímpic» (en anglès). olympics.com. [Consulta: 16 octubre 2023].
* ↑ «Perfil de l'atleta» (en anglès). NN running team. [Consulta: 16 octubre 2023].
# Palaeopanthera

Palaeopanthera és un gènere extint de mamífers carnívors de la família dels fèlids que visqueren a Àsia des del Miocè superior fins al Pliocè inferior. Se n'han trobat restes fòssils a la conca de Zanda (sud-oest del Tibet) i Turquia. Les espècies incloses en aquest gènere havien estat classificades anteriorment en altres gèneres, com ara Felis, Metailurus i Panthera. Tanmateix, en foren separades per un estudi publicat el 2023, basant-se en diferències cranials i dentals. El nom genèric Palaeopanthera significa ‘pantera antiga’.

## Referències

* ↑ Hemmer, H «The evolution of the palaeopantherine cats, Palaeopanthera gen. nov. blytheae (Tseng et al., 2014) and Palaeopanthera pamiri (Ozansoy, 1959) comb. nov. (Mammalia, Carnivora, Felidae)» (en anglès). Palaeobiodiversity and Palaeoenvironments, vol. 103, 4, 29-03-2023, pàg. 827-839. Bibcode: 2023PdPe..103..827H. DOI: 10.1007/s12549-023-00571-5. ISSN: 1867-1608.
# Borislava Hristova

Borislava Hristova (en búlgar: Борислава Христова; Varna, 12 de juliol de 1996) és una jugadora de bàsquet búlgara.
Aler, jugà durant cinc temporades a la Lliga de la NCCA amb les WSU Cougars (2015-20) de la Universitat de l'Estat de Washington, convertint-se en la màxima anotadora històrica de l'equip. La temporada 2020-21 tornà a les competicions europees i competí amb el AZS AJP Gorzów Wielkopolski (2020-22) i l'ACS Sepsi-SIC romanès (2022-24), essent la temporada 2023-24 la quarta màxima anotadora de l'Eurolliga (17,9 punts de mitjana). L'estiu de 2024 ha fitxat per l'Uni Girona Club de Bàsquet de la Lliga espanyola. Ha sigut internacional amb la selecció búlgara en categories de formació i ha debutat amb l'absoluta el 2021.

## Referències

* 1 2 Ballesteros, Xavi. «Borislava Hristova, pólvora búlgara per a l'Spar Girona». L'Esportiu, 21-06-2024. [Consulta: 3 juliol 2024].
* ↑ «Borislava Hristova becomes Washington State’s career scoring leader in victory at Cal» (en anglès). Seattle Times, 05-01-2020. [Consulta: 3 juliol 2024].

## Enllaços externs

* Fitxa de Borislava Hristova - FIBA
# Borís Grixin

Borís Grixin (Moscou, 4 de gener de 1938) és un waterpolista rus, ja retirat, que va competir sota bandera soviètica durant la Dècada de 1960. Es casà amb la tiradora d'esgrima Valentina Rastvorova. Els seus fills, Ievgueni Grixin i Ielena Grixina, també han estat esportistes olímpics.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la competició del waterpolo. Quatre anys més tard, a Ciutat de Mèxic, va guanyar la medalla de plata en la mateixa competició.
En el seu palmarès també destaquen dues medalles al Campionat d'Europa de waterpolo, de plata el 1962 i d'or el 1966. A nivell de clubs jugà al Dinamo de Moscou entre 1957 i 1971, amb qui guanyà les lligues soviètiques de 1957 a 1963 i de 1967 a 1969.
Una vegada retirat va exercir d'entrenador de waterpolo.

## Referències

* 1 2 «Olympedia – Boris Grishin». [Consulta: 25 abril 2024].
* 1 2 «ГРИШИН Борис Дмитриевич | Российские спортсмены | Спортивная Россия» (en rus). [Consulta: 25 abril 2024].
# Borís Popov

Borís Popov (Moscou, 21 de març de 1941) és un waterpolista rus, ja retirat, que va competir sota bandera soviètica durant les dècades de 1960 i 1970.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la competició del waterpolo. En el seu palmarès també destaca una medalla d'or Campionat d'Europa de waterpolo de 1966. A nivell de clubs guanyà la lliga soviètica de 1972.
Una vegada retirat exercí d'entrenador de waterpolo. Primer a l'equip juvenil de l'URSS, i de 1979 a 1987 dirigint la selecció absoluta masculina de l'URSS, amb qui va guanyar els Jocs Olímpics de 1980, la Copa del Món de 1981 i 1983, el Campionat del Món de 1982 i el Campionat d'Europa de 1983, 1985 i 1987. Als Jocs de 1992 va dirigir l'equip unificat, que va ocupar el tercer lloc.

## Referències

* 1 2 «Olympedia – Boris Popov». [Consulta: 25 abril 2024].
* 1 2 «ПОПОВ Борис Никитич | Российские спортсмены | Спортивная Россия» (en rus). [Consulta: 25 abril 2024].
# Bosc Vertical CaixaForum

El Bosc Vertical CaixaForum és un jardí vertical de Barcelona (Barcelonès) situat a la paret lateral del Palau de la Metal·lúrgia del recinte de la Fira, a Montjuïc.
Va ser instal·lat l'abril del 2023, promogut per la Fundació La Caixa, en col·laboració amb la Fira de Barcelona i l'Ajuntament de Barcelona, per celebrar el vintè aniversari del CaixaForum, equipament cultural situat al costat.
El jardí cobreix la paret mitgera que va quedar al descobert el 2014 en enderrocar-se l'antic restaurant La Pèrgola. Té una longitud de 50 metres i una alçada de 12 metres, ocupant una superfície de 535 m², amb 19.000 plantes i una desena d'arbres, entre ells hi ha una olivera, un garrofer, un magraner, un salze i dos pollancres. La instal·lació vegetal està subjectada per una gran estructura autoportant d'acer galvanitzat, amb plantació sobre llana de roca. La base dels arbres són unes grans jardineres penjades en forma d'escultura que reprodueixen el subsol amb les arrels, explicant així la formació geològica dels penya-segats de Montjuïc. El sistema de reg disposa de 13 dipòsits amb 2.000 litres de capacitat cadascun, que aprofiten l'aigua de la pluja i poden cobrir un mes de reg a l'estiu i tres mesos a l'hivern.

## Referències

* ↑ «Barcelona ja té el primer bosc vertical amb arbres en suspensió». Betevé, 13-04-2023.
* 1 2 «CaixaForum Barcelona instal·larà el primer bosc vertical amb arbres en suspensió». El Nacional, 16-05-2022.
* 1 2 «Neix al CaixaForum el primer bosc vertical de Barcelona». 3Cat, 13-04-2023.
# Boscaler cuallarg

El boscaler cuallarg (Locustella caudata) és una espècie d'ocell de la família dels locustèl·lids (Locustellidae). És endèmic de les Filipines. Habita els boscos tropicals i subtropicals de frondoses humits de les terres baixes i de l'estatge montà. El seu estat de conservació es considera de risc mínim.

## Referències

* ↑ «Boscaler cuallarg». Cercaterm. TERMCAT, Centre de Terminologia. Rev. 16 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 602. ISBN 978-84-16728-37-4.
* ↑ BirdLife International. «Long-tailed Grasshopper-warbler. Locustella caudata» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 16 agost 2023].
# Boscaler de Mandelli

El boscaler de Mandelli (Locustella mandelli) és una espècie d'ocell de la família dels locustèl·lids (Locustellidae). Es troba a l'Himàlaia oriental i les muntanyes del sud de la Xina i del sud-est asiàtic; distribuït per Bhutan, el nord-est de l'Índia, el sud de la Xina, Myanmar i Tailàndia. A l'hivern es desplaça a cotes més baixes i algunes poblacions migren a les regions costaneres del sud de la Xina. Habita els matollars temperats i els boscos temperats, El seu estat de conservació es considera de risc mínim.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019) el boscaler de Da Lat seria una subespècie del boscaler de Mandelli. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 13.2, juliol 2023), consideren que es tracta de 2 espècies separades.

## Referències

* ↑ «Boscaler de Mandelli». Cercaterm. TERMCAT, Centre de Terminologia. Rev. 16 agost 2023 (català)
* 1 2 «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 602. ISBN 978-84-16728-37-4.
* ↑ BirdLife International. «Russet Grasshopper-warbler. Locustella mandelli» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 16 agost 2023].
# Boscaler de Sichuan

El boscaler de Sichuan (Locustella chengi) és una espècie d'ocell de la família dels locustèl·lids (Locustellidae). Es troba a l'interior de la Xina. Habita els boscos temperats i els matollars temperats. El seu estat de conservació es considera de risc mínim.

## Referències

* ↑ «Boscaler de Sichuan». Cercaterm. TERMCAT, Centre de Terminologia. Rev. 16 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 602. ISBN 978-84-16728-37-4.
* ↑ BirdLife International. «Sichuan Grasshopper-warbler. Locustella chengi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 16 agost 2023].
# Boxa als Jocs Olímpics d'estiu de 1964

En els Jocs Olímpics d'Estiu de 1964 celebrats a la ciutat de Tòquio (Japó) es disputaren 10 proves de boxa, totes elles en categoria masculina. La competició es dugué a terme al Palau de Gel Korekuen de la ciutat de Tòquio entre els dies 11 i 23 d'octubre de 1964.
En la competició de boxa participaren un total de 269 boxadors de 56 comitès nacionals diferents.

## Resum de medalles

| Prova | Or | Argent | Bronze |
| - 51 kg | Fernando Atzori | Artur Olech | Robert John Carmody |
| - 51 kg | Fernando Atzori | Artur Olech | Stanislav Sorokin |
| - 54 kg | Takao Sakurai | Chung Shin-Cho | Juan Fabila Mendoza |
| - 54 kg | Takao Sakurai | Chung Shin-Cho | Washington Rodríguez |
| - 57 kg | Stanislav Stepashkin | Anthony Villanueva | Heinz Schulz |
| - 57 kg | Stanislav Stepashkin | Anthony Villanueva | Charles Brown |
| - 60 kg | Jozef Grudzien | Vellikton Barannikov | Jim McCourt |
| - 60 kg | Jozef Grudzien | Vellikton Barannikov | Ronald Allen Harris |
| - 63.5 kg | Jerzy Kulej | Yevgeny Frolov | Habib Galhia |
| - 63.5 kg | Jerzy Kulej | Yevgeny Frolov | Eddie Blay |
| - 67 kg | Marian Kasprzyk | Ričardas Tamulis | Pertti Ilmari |
| - 67 kg | Marian Kasprzyk | Ričardas Tamulis | Silvano Bertini |
| - 71 kg | Boris Lagutin | Joseph Gonzales | Nojim Maiyegun |
| - 71 kg | Boris Lagutin | Joseph Gonzales | Józef Grzesiak |
| - 75 kg | Valeri Popenchenko | Emil Schulz | Franco Valle |
| - 75 kg | Valeri Popenchenko | Emil Schulz | Tadeusz Walasek |
| - 81 kg | Cosimo Pinto | Aleksei Kiselyov | Aleksandr Nikolov |
| - 81 kg | Cosimo Pinto | Aleksei Kiselyov | Zbigniew Pietrzykowski |
| + 81 kg | Joe Frazier | Hans Huber | Giuseppe Ros |
| + 81 kg | Joe Frazier | Hans Huber | Vadim Yemelyanov |

## Medaller

| Posició | País | | | | Total |
| 1 | Unió Soviètica | 3 | 4 | 2 | 9 |
| 2 | Polònia | 3 | 1 | 3 | 7 |
| 3 | Itàlia | 2 | 0 | 3 | 5 |
| 4 | Estats Units | 1 | 0 | 3 | 4 |
| 5 | Japó | 1 | 0 | 0 | 1 |
| 6 | Alemanya | 0 | 2 | 1 | 3 |
| 7 | Corea del Sud | 0 | 1 | 0 | 1 |
| 7 | Filipines | 0 | 1 | 0 | 1 |
| 7 | França | 0 | 1 | 0 | 1 |
| 10 | Bulgària | 0 | 0 | 1 | 1 |
| 10 | Finlàndia | 0 | 0 | 1 | 1 |
| 10 | Ghana | 0 | 0 | 1 | 1 |
| 10 | Irlanda | 0 | 0 | 1 | 1 |
| 10 | Mexico | 0 | 0 | 1 | 1 |
| 10 | Nigèria | 0 | 0 | 1 | 1 |
| 10 | Tunísia | 0 | 0 | 1 | 1 |
| 10 | Uruguai | 0 | 0 | 1 | 1 |

## Referències

* 1 2 «Olympedia – Boxing at the 1964 Summer Olympics». [Consulta: 17 desembre 2024].
# Stedman Pearson

Stedman Pearson (Romford, Essex, 29 de juny de 1964 — Islington, 10 de març de 2025) va ser un cantant britànic conegut per formar part del grup pop Five Star, popular als anys 80. El grup va aconseguir èxit amb àlbums com Silk and Steel (1986). A més de la música, Pearson va destacar en la moda, dissenyant el vestuari del grup. Després de la seva carrera musical, va dedicar-se a la dansa i va participar en programes de televisió com The All Star Talent Show (2006). Va morir el 10 de març de 2025 a causa de complicacions derivades de la diabetis.

## Referències

* ↑ Obituaries, Telegraph «Stedman Pearson, Essex-born singer-dancer who joined his siblings in the hit pop group Five Star» (en anglès). The Telegraph, 13-03-2025. ISSN: 0307-1235.
* ↑ Guillén, Sergi. «Mor Stedman Pearson, cantant del grup Five Star». [Consulta: 14 març 2025].